Vappu (1904)
Terve, terve, Vappu kulta
 vanha kevät tuttu,
 ei nyt puutu seura sulta,
 eikä simajuttu.

 Juo nyt vanhus virvokkeita
 jos oot uuvuksissa,
 että voisit nuorekkaana
 kevätsuudelmissa.

 Kevätluonnon kainalossa
 juhlitaan nyt sulle,
 morsiolle kevätlemmen
 aina suositulle.

 Päivä vallan vapahaaksi
 se sulle annetaan,
 kukkakimput kunniaksi
 ne rintoin painetaan.

 Kevätmieli nuorten, vanhain
 kasvopäillä näyttää
 kun kevätlaulun säveleet
 luonnon salin täyttää.

 Vappu, armas, kevään kulta,
 toivon päivä pyhä,
 innostusta saamine sulta
 joka kevät yhä.

 Helli miltä hymyillen
 katso silmin kirkkain,
 että muistos uudistuen
 oisi meille rikkain!

 Talvikylmät rintamme nyt
 Vappu lämmitä,
 toivon tuli sydämmiimme
 sä jälleen sytytä!

Kotisaari.

Lähde: Työmies 30.4.1904.

Anonyymi
Runot
Työmies
1904